Bambie Thug

**Bambie Ray Robinson** (født 1993), kjent under scenenavnet **Bambie Thug**, er en irsk sanger og låtskriver. De er kjent for å blande flere musikksjangre, og har skapt et eget begrep, «ouija-pop», ettersom de misliker å bli kategorisert under én musikksjanger. Robinsons musikk drar inspirasjon fra ulike teamer, som samlivsbrudd, hekseri og narkotikaavhengighet.

Robinson er den første åpent ikke-binære artisten som har representert Irland i Eurovision Song Contest. Dette skjedde i 2024 med sangen «Doomsday Blue» som endte på sjetteplass, hvilket var Irlands beste plassering i konkurransen siden 2000.

## Bakgrunn
Robinson ble født i Macroom i County Cork, 6. mars 1993, av en svensk far fra Stockholm og en mor fra Cork. Robinson har tre søstre. Robinson vokste opp i Macroom  I skoletiden var Robinson del av skolekoret og drev med ballett.

De flyttet deretter til London for å gå på Urdang Academy. Robinson brakk imidlertid armen i løpet av studietiden, og begynte å studere musikkteater i stedet.

Etter eksamen fra Urdang brukte Robinson to år på å lære seg å skrive og synge popsanger. Robinson signerte først med et ikke-navngitt talentbyrå; men avsluttet samarbeidet siden de ifølge artisten ville at Robinson skulle fremføre tyggegummipop.

## Musikalsk karriere

### Første singler (2020–2022)
Robinson ble først kreditert i musikk i 2020 som artist på Fike og Fabich-sangen «Mean», som ble utgitt 26. juni 2020. Robinson ga ut debutsingelen «Birthday» 5. mars 2021. Sangen ble skrevet mens Robinson var avhengig av narkotika og en usensurert musikkvideo ble utgitt på pornografiske nettsteder. *The Line of Best Fit-* forfatteren Robert Davidson beskriver låten som en «stoisk, men knust strøm av bevissthet ... med sin forlokkende stemme som dokumenterer hendelsene rundt dem som en utsvevende dagbok. De flyter gjennom slagsmål, bruker rikelig med narkotika og venter utålmodig på sin forhandler». Robinson ga ut ytterligere tre singler senere samme år: «Psilocyber», en sang om et psykedelisk datavirus, «PMP», en sang som fremmer seksuell positivitet og Robinsons kjærlighet til «pussy power», og «High Romancy». I 2022 beskrev *Rockflesh* -skribenten Stewart Lucas Robinsons musikk som «grisete og direkte, og som ser ut til å enten handle om sex og narkotika, eller narkotika og sex».

Robinson datet en person i julesesongen 2021. Robinson beskrev forholdet som «skikkelig giftig» og tok slutt i 2022. Igjen satt artisten med ødelagt «tillit og selvfølelse».  Robinson ga senere ut «Merry Christmas Baby» 9. desember 2022, og sa i *[[Kerrang!]]*  at: «Det er morsomt hvordan folk endrer seg som årstider. Forrige jul sverget jeg på at jeg hadde funnet den. Kjærlighet har virkelig en måte å farge røde flagg hvite.»

### «Egregore» og ''Cathexis'' (2023)
I april 2023 ga Robinson ut sin første singel det året, «Egregore». Sangen er oppkalt etter et okkult begrep, og handler om Robinsons ønske om å bryte selvdestruktive vaner som en uavhengig artist.

Robinson ga ut deres tredje EP, *Cathexis* 13. oktober. Sammen med dette fulgte singlene «Careless» og «Last Summer (I Know What You Did)». I et intervju med *DIY Magazine* uttalte Robinson at EP-en var påvirket av kjærligheten til musikkteater.

### Eurovision Song Contest 2024

Den 11. januar 2024 ble Robinson kunngjort som deltaker i *Eurosong 2024*, Irlands nasjonale uttak til Eurovision Song Contest 2024, med sangen «Doomsday Blue». I et intervju med *[[The Sun|Irish Sun]]* fortalte artisten at de deltok for å overvinne minnene av en voldtekt i mai 2023. Robinson både juryavstemningen og teleavstemningen i finalen og ble dermed Irlands representant i Eurovision. Denise O'Donoghue fra *Irish Examiner* trakk frem artistens popularitet på sosiale medier og i *Late Late Show-* studioet ropte publikum at seerne måtte «sende heksen».

Under Eurovision deltok Robinson i den første semifinalen 7. mai 2024, og kvalifiserte seg til finalen sammen med ni andre artister. I finalen 11. mai endte de på sjetteplass – Irlands beste resultat i konkurransen siden 2000.

#### Kritikk etter ''Eurosong-'' seieren

Etter seieren i *Eurosong 2024*, fikk Robinson medieoppmerksomhet, spesielt fra lokale irske medier. Sangen, sammen med Robinsons personlighet, har blitt kritisert av irske høyreekstreme, blant andre Hermann Kelly, leder for Irish Freedom Party. Frem til 6. februar signerte over 2000 mennesker en underskriftskampanje for å diskvalifisere Robinson fra seieren, og hevet at «Bambie Thug gjør narr av [irsk] nasjonal kultur». Som svar på kritikken ga Robinson ut en pressemelding 29. januar  og i en opptreden på *The Late Late Show* i februar 2024 ønsket Bambie Thug «kjærlighet og lys» til de som hadde reagert negativt på sangen.

Sangen fikk også ros for sin egenart sammenlignet med tidligere irske Eurovision-sanger. *[[The Irish Times|Irish Times]]*-skribenten Ed Power ga en positiv anmeldelse, og sa: «Deres sukker-og-krydder-blanding av pop og industriell metall vil utvilsomt lande med et plask i Malmö.» Den irske sangeren Johnny Logan, som vant Eurovision Song Contest for Irland i 1980 og 1987, sa til *Sunday World* sangen «kan vinne Eurovision», og berømmet sangens egenart og sceneshow.

## Musikalsk stil
Robinson har brukt begrepet «ouija-pop» for å beskrive musikken deres. I et intervju fra 2023 uttalte Robinson at sangene «mine er hyperpunk-avant elektropop. Vi kaller det gritpop eller rot, men nylig har jeg laget begrepet 'ouija pop'». En av Robinsons store musikalske påvirkninger er en motvilje mot å holde seg til én stil eller sjanger. I et intervju med *[[New Musical Express|NME]]* sa Robinson at de ville gjøre alt kreativt, og at heavy metal-musikkmiljøet nå omfavnet flere sjangre og var mer aksepterende overfor LHBTQ+-samfunnet. Artisten uttalte også at heavy metal-miljøet var «under angrep», med Robinson som en «opprører». Artisten har også blitt knyttet til «nu gen»-bevegelsen sammen med artister som Poppy, Dana Dentata og Cassyette.

Robinson har uttalt at de ønsker å være «gode rollemodeller» innen musikk, og mener mange i bransjen forherliger narkotikaavhengighet. I et intervju med *Gay Times* at Robinson at «vi må hylle sunn oppførsel. Det er avgjørende om vi skal slå [gjennom] slik at yngre barn og tenåringer som lytter til musikken vår og ser opp til oss, ikke blir matet denne negative oppførselen.»

I intervjuer har Robinson trukket frem Dolly Parton, Britney Spears, Nina Simone, Paul Simon, Joni Mitchell og Led Zeppelin som favorittartister.

## Personlig liv

Som barn ble Robinson diagnostisert med ADHD. Artisten er for tiden bosatt i East London. På fritiden har Robinson av og til jobbet på arrangementer for funksjonshemmede barn. Robinson beskrevet seg som «ikke en veldig sint person», og lar heller sinnet få utløp på scenen.

Robinson er ikke-binær. De har ved en rekke anledninger uttalt seg om sine erfaringer med å være medlem av LHBTQ+-miljøet og være LHBTQ+ i musikkbransjen. I et intervju med *Gay Times* sa Robinson: «Jeg liker å være en del av en kul queer-scene. Jeg hadde ikke det i oppveksten, og jeg mener det er viktig å ha folk du kan se opp til og ha musikk som snakker til deg. Da tillater du mer frihet til å være deg selv – flere skeive stemmer er det verden trenger.» Artisten uttalte at de laget begrepet for ikke å bli «satt i en bås».

Robinson er en nyhedensk heks og praktiserer hovedsakelig sigil- og manifestasjonsmagi. Hekseri har hatt stor innflytelse på Robinsons musikk. Mange trollformler brukes i sangene, og Robinson bruker en egen sigil som artistlogo.

Robinson støttet en utestengning av Israel fra Eurovision Song Contest 2024 som følge av Israel-Hamas-krigen. Artisten trakk frem at Russland ble utestengt fra Eurovision Song Contest 2022 og sa til *Irish Examiner at «*da ting foregikk med Ukraina, fikk ikke Russland lov til å delta, og jeg synes ikke det burde være én regel som gjelder for noen og en annen regel for en annen.» Artisten uttalte samtidig at en beslutning om å ekskludere Israel måtte overlates til Den europeiske kringkastingsunion. Israel fikk til slutt delta i konkurransen.

## Diskografi

### EP-er

## Notater

## Referanser


## Eksterne lenker
* 
* 

*